संस्कृति पर्यटन तथा नागरिक उड्डयन मन्त्रालयद्धारा आज विराटनगरमा आयोजित वायु सेवा कम्पनीहरुको सेवा प्रवाह एवम् विमानस्थलका लागि भावी योजना विषयक अन्तरक्रिया कार्यक्रममा मुख्य मन्त्री राईले प्रदेशमा रहेका धार्मिक, हिमाली क्षेत्रमा आवश्यश पूर्वाधारण निर्माण गरी छिमेकी पर्यटकलाई आकर्षित गर्ने योजना रहेको बताए ।
मुख्यमन्त्री राईले विराटनगर विमानस्थललाई प्रादेशिक रुपमा विस्तार गरि छिमेकी देशमा हवाई उडान गरी छिमेकी देशका पर्यटकलाई यहाँ ल्याउने लक्ष्यका साथ सरकारले कार्य गरिरहेको जानकारी दिए ।
मुख्यमन्त्री राई विरानगर विमानस्थलमा प्रदेश प्रदेशको पर्यटकीय स्थल,प्रदेशको विशेषता र प्रदेशको तथ्याङक आदि झल्कने फ्याक्स वोर्ड, सूचना पाटी, फोटो आदि राख्नु पर्नेमा जोड दिए । मुख्यमन्त्री राईले प्रदेश मन्त्रीपरिषद वैठकवाट विराटनगर विमानस्थलको रन वे ३ हजार मिटर पुर्याउने सम्वन्धमा मन्त्रीपरिषद वैठकवाट पास गर्नेे जानकारी दिदै आगामी छ महिना भित्र विमानस्थलको विस्तारका लागि आवश्यक जग्गा अधिग्रहण र अन्य समस्या समाधान गर्ने वताए ।
विराटनगर विमानस्थलको रन वे ३ हजार मिटर पुर्याउने मास्टर प्लान निर्माण गर्ने, कन्चनवारी देखि विमानस्थलमा स्मार्ट रोड वनाउने, विराटनगरवाट माउन्टेन उडान गने, लुक्लाको लागि उडान गर्ने,यस क्षेत्रवाट भारतको पटना, दिल्ली, मुम्वाई हवाई उडान संचालन गर्ने , नेपाल एयरलाइन्सको उडान कम भएकोले उडानमा थप गर्ने ,विमानस्थलमा सिटिपी रुमको निर्माण गर्ने आदि निर्णय भएको छ । कार्यक्रममा प्रदेश नं १ का सामाजिक विकास मन्त्री जीवन घिमिरे, उद्योग,पर्यटन , वन तथा वातावरण मन्त्री जगदीश प्रसाद कुसियतको उपस्थिति रहेको थियो ।
विराटनगर / १ नम्बर प्रदेशका मुख्यमन्त्री शेरधन राईको विषयमा समाचार लेखेको भन्दै अमेरिकामा पत्रकार कुटिएको भन्ने समाचारको प्रदेश सरकारले खण्डन गरेको छ ।
मन्त्री कार्कीले कसैको व्यक्तिगत रिसिइबीका कारण भएको झै झगडाको विषय मुख्यमन्त्री तथा १ नम्बर प्रदेशसरकारसँग जोड्नु अर्थ नहुने बताए ।
मन्त्री कार्कीले समाचारमा आएजस्तो मुख्यमन्त्रीले कोही कसैलाई औपचारिक रुपमा भेट नगरेको र कोही कसैसँग भेट गर्ने कार्यक्रम पनि नभएको बताए । मुख्यमन्त्री राई उपचारका लागि बैंकक जानु भएको र नीजि भ्रमणका लागि नेपाल सरकारसँग स्वीकृति लिएरै अमेरिका जानु भएको पनि मन्त्री कार्कीले जानकारी दिए ।
मुख्यमन्त्री राईको अमेरिका भ्रमणलाई लिएर समाचार लेख्दा पत्रकार लोकमणि राईमाथि कुटपिट भएको यसअघि सार्वजनिक भएको थियो । अमेरिकाको न्यूयोर्कस्थित क्वीन्सको उडसाइडमा पत्रकार राईमाथि गएराति कुटपिट भएको जनाइएको छ । राईलाई मुख्यमन्त्री शेरधन राईसँगै अमेरिकाका पुगेका उनका निकट सहयोगी पारुहाङ राईका सोल्टी नाता पर्ने उमेश राईले कुटपिट गरेको बताइन्छ ।
समाचारमा मुख्यमन्त्री राईको स्वागतमा एमाले सम्बद्ध प्रवासी मञ्चका वर्तमान पदाधिकारी र कार्यकर्ताको उपस्थिति नभएको, उनलाई स्वागत गर्न विवादास्पद व्यक्ति पुगेको लगाएका विषय उल्लेख थियो । मुख्यमन्त्री राई १ हप्ताका लागि उपचारका लागि बैंकक हुँदै अमेरिका भ्रमणमा निस्कनु भएको थियो ।